જયારે હિંમતનગરના ધારાસભ્ય રાજેન્દ્રસિંહ ચાવડાએ સિંચાઇ, આરોગ્ય વિભાગમાં ખાલી મહેકમની જગ્યાઓ, વિજળીકરણ, હિંમતનગરમાં ગુનાખોરી ડામવા તેમજ જમીનને લગતા પ્રશ્નની ચર્ચા કરી હતી જેના નિરાકરણ માટે કલેકટર દ્રારા સબંધિત અમલીકરણ અધિકારીઓને જરૂરી સૂચના આપી હતી. તેમજ બાકી પેશન કેસો, કર્મચારીઓના ખાનગી અહેવાલ, ઓનલાઇન ફરિયાદોનો નિકાલ કરી ડેટા એન્ટ્રી સમયસર કરવા તથા આગામી ૧૬ જુલાઇથી શરૂ થતા સઘન રૂબેલા રસીકરણ અભિયાન અને કચેરીઓની સ્વચ્છતા જાળવવા અંગે અધિકારીઓને તાકીદ કરવામાં આવી હતી. બેઠકમાં જિલ્લા વિકાસ અધિકારી સ્તુતિ ચારણ, પોલીસ અધિક્ષક સૌરભસિંધ,અધિક કલેકટર વી.એલ.પટેલ, જિલ્લા ગ્રામ વિકાસ એજન્સી નિયામક ડામોર સહિત પ્રાંત અધિકારીઓ હાજર રહ્યા હતા.